Ehdotus: Euroopan parlamentin ja neuvoston päätös Euroopan unionin solidaarisuusrahaston varojen käyttöönotosta /* KOM/2008/0200 lopull. */





[pic] | EUROOPAN YHTEISÖJEN KOMISSIO | Bryssel 14.4.2008 KOM(2008) 200 lopullinen Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta (komission esittämä) PERUSTELUT Toukokuun 17. päivänä 2006 tehdyssä toimielinten sopimuksessa[1] määrätään, että Euroopan unionin solidaarisuusrahaston varoja voidaan ottaa käyttöön joustomekanismin avulla vuosittain enintään miljardi euroa ylittämällä rahoituskehyksen asianomaisten otsakkeiden enimmäismäärät. Rahastoon liittyvät tukikelpoisuusedellytykset on määritelty neuvoston asetuksessa (EY) N:o 2012/2002[2]. Kreikka on hakenut rahastosta tukea maassa elokuussa 2007 esiintyneiden metsäpalojen ja Slovenia sitä syyskuussa 2007 kohdanneiden tulvien johdosta. Seuraavassa on esitetty arviot vahinkojen kokonaismääristä: (euroa) | Välittömät vahingot | Ehdotetun tuen kokonaismäärä | Kreikan metsäpalot | 2 118 273 411 | 89 769 009 | Slovenian tulvat | 233 395 389 | 8 254 203 | Yhteensä | 98 023 212 | Tutkittuaan hakemukset[3] ja otettuaan huomioon sen, minkä verran tukea rahastosta voidaan enintään myöntää, sekä arvioituaan mahdollisuudet määrärahojen uudelleen kohdentamiseen lisävaroja edellyttävän otsakkeen sisällä komissio esittää, että Euroopan unionin solidaarisuusrahaston varoja otetaan käyttöön yhteensä 98 023 212 euroa, jotka kohdennetaan rahoituskehyksen otsakkeeseen 3 b. Komissio esittää 17. toukokuuta 2006 tehdyn toimielinten sopimuksen 26 kohdan mukaisesti alustavan lisätalousarvioesityksen (ALTE), jonka perusteella vastaavat maksusitoumus- ja maksumäärärahat voidaan ottaa vuoden 2008 talousarvioon. Määrärahat jaotellaan saajamaittain. Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 26 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[5], ottavat huomioon komission ehdotuksen[6], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston, jäljempänä ’rahasto’, osoittaakseen solidaarisuutta katastrofialueiden väestöä kohtaan. (2) Toukokuun 17 päivänä 2006 tehdyssä toimielinten sopimuksessa määrätään, että rahaston varoja voidaan ottaa käyttöön enintään miljardi euroa vuodessa. (3) Asetuksessa (EY) N:o 2012/2002 määritetään edellytykset, joiden täyttyessä rahaston varoja voidaan ottaa käyttöön. (4) Kreikka on tehnyt hakemuksen rahaston varojen käyttöönottamisesta maassa elokuussa 2007 esiintyneiden metsäpalojen johdosta. (5) Slovenia on tehnyt hakemuksen rahaston varojen käyttöönottamisesta maata syyskuussa 2007 kohdanneiden tulvien johdosta, OVAT PÄÄTTÄNEET SEURAAVAA: 1 artikla Euroopan unionin yleisessä talousarviossa varainhoitovuodeksi 2008 otetaan käyttöön Euroopan unionin solidaarisuusrahaston varoja 98 023 212 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EYVL L 311, 14.11.2002, s. 3. [3] Tiedonanto komissiolle Kreikan tekemästä hakemuksesta, joka koskee Euroopan unionin solidaarisuusrahaston varojen käyttöönottoa elokuussa 2007 Kreikassa esiintyneiden metsäpalojen johdosta (SEC(2008) 428), ja tiedonanto komissiolle Slovenian tekemästä hakemuksesta, joka koskee Euroopan unionin solidaarisuusrahaston varojen käyttöönottoa maata syyskuussa 2007 kohdanneiden tulvien johdosta (SEC(2008) 277). Tiedonannoissa esitetään komission hakemuksista tekemät analyysit. [4] EUVL C 139, 14.6.2006, s. 1. [5] EYVL L 311, 14.11.2002, s. 3. [6] EUVL C […], […], s. […].